IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Ħajr lil dawk kollha li ħallew messaġġi ta' xewqat sbieħ fuq il- blogg , lil oħrajn li bagħtu l- emails jew telefonati ; inklużi dawk li avżawni li beda perjodu ta' ljieli bla rqad . Mhix ħaġa ġdida l- iljieli bla rqad , imma dawn huma ljieli ġodda . L- appartament ta' ħdejn il- wied Tibda ddur il- kmamar ta' l- appartament fejn sa ftit inqas minn sena ilu kont tgħix waħdek u tibda tara l- istampi quddiem għajnejk : l- appartament tiela' ftit ftit , l- appartament ġebel u saqaf , l- appartament mibni u lest , l- appartament vojt , l- appartament jimtela bil- biċċiet , l- appartament mimli , l- appartament tiegħek , l- appartament tiegħek u ta' xiħadd ieħor , u issa , l- appartament li fih hemm ħlejqa li tiddependi minnek . F' temp ta' ftit xhur dan l- appartament invadewh tnejn min- nies li sabu posthom , sorġew u biħsiebhom jibqgħu hawn . It- tfal jiġu bil- vapuri Għadhom jeżistu dawk il- kartolini li wieħed jibgħat fl- okkażjoni tat- twelid ta' tarbija , bl- istampa taċ- ċikonja ġġorr tarbija f' maktur imdendel ma' munqarha . Għandi memorja vaga ħafna ta' ommi mimduda fuq is- sodda f' ġurnata sajfija wara nofsinhar meta kienet tkun tridni norqod bilfors u ma kien jirnexxili b' xejn . Darba jfettilli nistaqsiha kif jiġu t- tfal u , naturalment , ommi kienet pronta tweġibni li t- tfal jiġu bil- vapuri . Anzi , niftakarha tgħidli li l- Bambin jibgħat it- tfal ġo vapuri sbieħ u mbagħad il- ġenituri jmorru l- port tal- Marsa jistennewhom hemmhekk . Ix- xbieha taċ- ċikonja qatt ma feġġet f' moħħi . Dan l- aħħar kont qed nerġa' nġedded din il- memorja u ntbaħt li f' pajjiż b' port naturali li kulħadd jiftaħar bih , f' pajjiż fejn għal snin twal is- sibi kien l- unika industrija , f' pajjiż li huwa gżira , jagħmel ħafna aktar sens li t- tfal jiġu bil- vapuri milli jinġarru miċ- ċikonja , anki għaliex x' aktarx iċ- ċikonja kienet tispiċċa ħażin . Dawk li jafuni sewwa ġieli semgħuni ngħid li qabel għalaqt is- sittax -il sena qatt ma kont qrajt ktieb ħlief A Christmas Carol ta' Charles Dickens . Bħalissa għandi quddiemi l- ewwel kopja mill- ħafna li għandi ta' dan il- ktieb , edizzjoni ta' JM Dent Co Ltd , fis- sensiela The Kings Treauries of Literature , b' illustrazzjonijiet ta' CE Brock . X' aktarx li kienet tathieli oħti Carmen . Imma ħafna inqas jafu li xi ftit tas- snin ilu xtrajt il- kotba kollha ta' Beatrix Potter . Mid- dehra l- effett kolonjalista ħakimni ftit tard . Jew inkella bdejt ngħix it- tieni tfulija ; jew bdejt ngħix dik it- tfulija li qatt m' għext qabel għax il- kotba ma kontx inħobbhom . U issa , jkolli nammetti li , ġieli nintilef fil- karattri ta' Squirrel Nutkin , Benjamin Buddy , Jeremy Fisher , Mrs Tittlemouse u Timmy Tiptoes fost oħrajn . Il- karattru ta' ( li żgur li kellu influwenza fuqi meta ħloqt il- karattru ta' Pietru l- Fenek fil- ktieb ta' li ħareġ xi snin ilu ) niftakru mpinġi fuq platt tal- plastik li xiħadd kien tani meta kont għadni ta' l- idejn . Niftakar il- fenek u x' aktarx li kienet din l- istampa fuq ix- xellug . Dan l- aħħar il- jum sirt nispiċċah bi storja meħuda mis- sensiela ta' Peter Rabbit : U la qegħdin nitkellmu fuq il- kotba , din il- ġimgħa ħareġ il- ktieb Il . Għal min irid jixtarr 'il fejn sejra l- letteratura tal- Blata , dan il- ktieb huwa obbligatorju . Il- ballun abjad u iswed . . . Għada jagħlaq is- siparju fuq it- tazza tad- dinja . Ngħid għalija ili ħafna li tlift l- interess . X' aktarx għax qatt daqs din is- sena ma ddiżgustajt ruħi biċ- ċeremonjal pazzesk tal- bnadar jittajru mit- twieqi tal- karozzi , mill- galleriji , mill- bjut u naħseb li anki mill- ispeedboats . Frankament inħossni nistħi . Biss ħadt ferħa l- bieraħ li ħadu . Awguri u xewqat sbieħ ! Bloggata oħra ta' imtellgħa Issa kieku tibda baby blog mill- perspettiva ta raġel ? Qisek qed tikteb ir- rokna tan- nisa bħal gazzetti fl- antik ( insomma mhux daqshekk antik għax jien niftakarhom ; ) Kumbinazzjoni bħalissa qed naqra r- rumanz ta' Oliver Friggieri li jġib l- istess titlu , tħajjart għax għadha kemm ħarġet it- tieni parti . Jumejn ilu qrajt passaġġ li għoġobni ħafna , li jfisser b' ċertu umoriżmu innoċenti għala ngħidu li t- tfal jiġu bil- vapuri . Il- lejla ntellgħu fuq il- blogg tiegħi . Imma forsi diga kellek f' moħħok li taqrahhom lil Kolja meta jikber ftit ieħor ? Awguri ħabib . Jien u Nikol , ftit wara l- funeral ta' missieri , 1/5/2007